Զոհերից Յուրի Բախշյանի կինը՝ Անահիտ Բախշյանը, Հոկտեմբերի 27-ի բացահայտման որևէ ակնկալիք չունի անգամ հեղափոխությունից հետո: «Չեմ տեսնում ոչ մի քայլ այդ գործի վերանայման ուղղությամբ»,-ասաց Բախշյանը՝ շարունակելով. «Մոտավորապես գիտեմ էլ, թե ինչ պիտի դրան պատասխանեն, պիտի ասեն՝ նոր ի հայտ եկած հանգամանքներ չկան, հետևաբար հիմք չունեն գործը վերանայելու: Նախկինում մեկ անգամ չէ, որ նման պատասխան է եկել, դրա համար որևէ նոր ակնկալիք չունեմ: Չգիտեմ՝ ինչ է լինելու»: